Parlamentul European se închide temporar. Ședințele vor avea loc la distanță.
4% din populația Bruxelles-ului este infectată în fiecare lună, iar tendința este în creștere. Președintele PE: Reuniunile vor avea loc doar de la distanță, fără prezența fizică. Decizia se aplică pe întreaga perioadă a lunii noiembrie.
Parlamentul European se închide pentru o lună, din cauza COVID-19. Ședințele se vor ține doar online, iar parlamentarii nu vor mai primi diurna de 350 de euro pe zi. Singurele întâlniri față în față sunt permise pentru discuții pe subiecte majore. Asta după ce Belgia are cea mai mare rată de infectare, dintre toate țările Uniunii Europene. În Bruxelles, peste 4% din populație s-a infectat în ultima lună.